חייו של יוחאי
ישנה אדמה ויש עומק וגובה.; ישנם יערות, נמרים ותוכים.; ישנן אהבות ושירים לשובע; ויש יוחאי - מוכר פיסטוקים.; העולם יפה ואין קץ לגובה.; כוכבים גדולים סובבים בלי קול.; עמהם יוצא גם יוחאי הרחובה; לשאת פיסטוקים על טס עגול.; הולך לו יוחאי כחרש אילם.; בן חמישים שנה.; החשבה אימו (הן היתה לו אם); שככה יהיה לבנה?; מבט מזוגג ופה חיוור; גוף חלוד ורזה.; ישנם אנשים יפים יותר,; אבל יוחאי הוא כזה.; ישנם בעולם אהבות ויגון; וימים ונהרות עמוקים; ויוחאי מתקרב אל מותו האביון; ומביא עמו טס פיסטוקים.; הולך לו יוחאי...; ישנה אדמה ויש עומק וגובה.; ישנם יערות, נמרים ותוכים.; ישנן אהבות ושירים לשובע; ויש יוחאי - מוכר פיסטוקים.; 